Zhantas/Cleaned-Uzbek_Wikipedia huggingface dataset:
Muzaffariya minorasi

Muzaffariya minorasi — Iroqning Kurdiston mintaqasi Arbil shahridagi yangi Minora Parkida joylashgan minora.

Minora balandligi 36 m (118 fut). 1190—1232-yillarda (milodiy 586–630) Arbil oʻgʻuz shahzodasi Muzaffariddin Abu Said al-Kavkaburiy tomonidan qurilganGeoff Hann, Karen Dabrowska, Tina Townsend-Greaves (2015) Iraq: The ancient sites and Iraqi Kurdistan, Bradt Travel Guides, Chalfont St. Peter. p. 389.
 

Turkum:Iroqdagi minoralar
Turkum:Arbildagi bino va inshootlar
Turkum:13-asrda qurilgan minoralar
Turkum:1230-yillarda qurilgan diniy binolar va inshootlar
Mosul jome masjidi

Mosul jome masjidi – Iroqning Mosul shahridagi tugallanmagan masjid. Masjid Dajla daryosi bilan chegaradosh boʻlmish Taqafa tumanida, Nineviya arxeologik yodgorligi yaqinida joylashgan. Qurilishi Saddam Husayn hukmronligi davrida boshlangan, biroq mamlakatdagi siyosiy muammolar tufayli ishlar toʻxtatilgan va hozirgacha tugallanmagan.

 Tarix 
Roshidun xalifaligi davridagi arab sarkardasi Arfaja ibn Harsama Mosuldagi Umaviy jome masjidining birinchi meʼmori sifatida qayd etilgan. Keyinchalik Umaviylar xalifaligi davrida Marvon ibn Muhammad tomonidan ushbu masjid yanada kengaytirilgan va qayta qurilgan.

Bu Mosuldagi eng katta masjid boʻlib, ilgari Iroq prezidenti Saddam Husayn sharafiga Saddam masjidi deb atalgan.

Nineviya muhofazasi 2019-yil 18-fevralda eʼlon qildiki, IShID tomonidan yetkazilgan zarararga qaramay, Birlashgan Arab Amirliklarining 50 million dollarlik granti yordamida qurilish ishlari qayta boshlangan. Qurilishni yakunlash muddati belgilanmagan.

 

Turkum:Qurilayotgan binolar va inshootlar
Turkum:Iroqda sunniy islom
KazCosmos

Qozogʻiston Respublikasi Milliy kosmik agentligi (shuningdek KazCosmos yoki KazKosmos nomlari bilan ham tanilgan) – Qozog‘istonning milliy kosmik tashkiloti boʻlib, 2007-yil 27-martda tashkil etilgan.

 Tarixi 
 Kosmonavtlar korpusi 
2000-yil 7-yanvarda Qozogʻiston hukumati kosmonavtlar korpusini tashkil etish toʻgʻrisida qaror qabul qildi. Oʻsha paytga kelib, ikki nafar qozogʻistonlik kosmonavt allaqachon kosmosga parvoz qilgan edi: Toʻxtar Aubakirov 1991-yilda hamda Talgat Musabayev 1994 va 1998-yillarda (keyinchalik 2001-yilda ham). 2002-yilda 2000 nafar nomzod orasidan ikkitasi – Aydin Aimbetov va Muxtor Aymaxanov tanlab olindi hamda ular 2003-yildan 2009-yilgacha Star Citydagi tayyorgarlikka yuborildi, ammo jahon moliyaviy inqirozi tufayli kosmik parvoz noaniq muddatga qoldirildi. 2009-yilda ular KazKosmosga ishga qaytishdi. Ular dastlab 2005 yoki 2006-yilda kosmik parvozga chiqish uchun tanlangan edilar. Aymaxanov kosmonavtlik faoliyatini davom ettirish maqsadida 2012-yilda Qozogʻistonni tark etib, Rossiya fuqarosi boʻldi. Aimbetov 2015-yil aprel oyida hamon kosmik parvozga tayyor edi va dastlab 2017-yilgi parvozda uchishi rejalashtirilgan edi. 2015-yil iyun oyida u „Soyuz TMA-18M/Soyuz TMA-16M“ kemasi ekipajida uchishdan voz kechgan Sara Braytmanning oʻrniga tanlab olindi. Sara Braytmanning zaxira astronavti Satoshi Takamatsu ham parvozdan bosh tortdi. Aimbetov 2015-yil 2-sentyabrda Boyqoʻngʻirdan uchib ketdi, Xalqaro kosmik stansiyaga tutashdi va 2015-yil 11-sentyabrda Qozogʻiston dashtiga qaytib tushdi. U koinotda jami 10 kun boʻldi.

 Yoʻldoshlar 
Tashkil etilishidan bir yil oldin, 2006-yil 18-iyunda Bayqo‘ng‘ir kosmodromidan KazSat-1 aloqa sunʼiy yoʻldoshi uchirildi. Bu Qozogʻistonning mustaqil kosmik parvoz operatsiyalarining boshlanishini belgilab berdi. 2008-yilda sunʼiy yoʻldosh bilan aloqa uzildi va u yoʻqolgan deb eʼlon qilindi. Keyingi rejalashtirilgan KazSat-2 sunʼiy yoʻldoshi bir qator kechikishlarga uchradi, ammo 2011-yil 16-iyulda Proton raketasi yordamida muvaffaqiyatli uchirildi. KazSat-2 sunʼiy yoʻldoshini Krunichev va Italiyaning Thales Alenia Space kompaniyalari birgalikda yaratdi. KazCosmos 2011-yil 21-iyunda ISS-Reshetnev va Italiyaning Thales Alenia Space kompaniyalari bilan KazSat-3 deb nomlangan uchinchi telekommunikatsiya sunʼiy yoʻldoshini yaratish maqsadida shartnoma imzoladi va uni 2014-yilda kosmosga uchirdi.

 

Turkum:Kosmik agentliklar
Zubayr ibn al-Avvom masjidi

Zubayr ibn al-Avvom masjidi — Iroqning Basra shahridagi Az-Zubayr shahrida joylashgan masjid, maqbara va ziyoratgoh. Masjidda Zubayr ibn al-Avvom va Utba ibn G‘azvon qabrlari borligi taxmin qilinadi.

 

Turkum:Basradagi binolar va inshootlar
Jalil Xayat masjidi

Jalil Xayat masjidi – Iroqning Kurdiston viloyati Arbil shahridagi eng katta masjid. Masjid qurilishi Jalil Xayat (2005-yilda vafot etgan) tomonidan boshlangan va 2007-yilda uning oʻgʻillari tomonidan otasi xotirasiga qurib bitkazilgan.

Masjid uslubi Qohiradagi Muhammad Ali masjidi va Istanbuldagi Moviy masjidga oʻxshaydi. Asosiy gumbazning balandligi , diametri esa , toʻrtta yarim gumbaz va oʻn ikki chorak gumbaz bilan oʻralgan. Masjid 15,000 kvadrat metr va 1500 dan 2000 gacha odamni oʻz bagʻriga sigʻdira oladi.
 

Turkum:Iroqdagi Usmoniy masjidlari
Turkum:Iroqdagi sunniy masjidlar
Turkum:Arbildagi bino va inshootlar
Al-Imom Muhsin masjidi

Al-Imom Muhsin masjidi – Iroqning Mosul shahrida joylashgan tarixiy masjid. Ash-Shifo mahallasida, Bash Tapiya qal’asi yaqinida va Yahyo Abu al-Qosim maqbarasi oldida joylashgan. 2017-yilda masjid vayron qilingan. Keyinroq taʼmirlangan.
Az-Zirba

Az-Zirba Halab muhofazasining Simeon togʻi okrugida joylashgan qishloq. Suriya Markaziy Statistika Byurosi (CBS) maʼlumotlariga koʻra, 2004-yil aholini roʻyxatga olishda az-Zirba aholisi kishini tashkil qilgan.
 

Turkum:Simeon togʻi okrugi aholi punktlari
Imom Moso al-Kozim masjidi

Imom Moso al-Kozim masjidi — Iroqning Basra shahrida joylashgan jome masjid. Qisman vayron boʻlganidan soʻng, 2012-yilda rekonstruksiya qilina boshlangan.
 

Turkum:Iroqdagi masjidlar
Turkum:Basradagi bino va inshootlar
Anadan

Anadan Suriyada joylashgan shahar. Halabdan 12 km shimolda, Halab — Gaziantep xalqaro yoʻlida joylashgan. Shahar Halab muhofazasining Simeon togʻi okrugi tarkibiga kiradi. Suriya Markaziy Statistika Byurosi (CBS) maʼlumotlariga koʻra, 2004-yil aholini roʻyxatga olishda Anadan aholisi kishini tashkil qilganGeneral Census of Population and Housing 2004. Syria Central Bureau of Statistics (CBS). Aleppo Governorate. .

Shahar qishloq xoʻjaligi mahsulotlari, jumladan, don, dukkakli ekinlar, zaytun va turli xil mevalari bilan mashhur. Anadan shahri atrofi tekislik boʻlgan tepalikda qurilgan. Hozirda Anadan shahrida oʻn uchta masjid, bir nechta boshlangʻich maktab, bitta oʻrta maktab hamda oʻgʻil va qizlar uchun alohida yuqori maktab mavjud.

Ayyubiylar davrida, 1220-yillarda, suriyalik geograf Yoqut Hamaviy Anadanga tashrif buyurgan va uni „Avasim viloyatining Urtik kurah okrugi tarkibidagi Qinnasrin yaqinida joylashgan qishloq“ deya ta’riflagan. 13-asrga oid Marasid roʻyxatida bu joy Halabning shimoli-sharqida joylashgan qishloqlar qatorida tilga olinganle Strange, 1890, p. 394..
 Suriya fuqarolar urushi 
Anadan jangi Suriya fuqarolar urushi davrida, 2012-yilning 29-30-iyul kunlari Anadan shahrida yuz bergan. Prezident Bashar Asad hukumatiga qarshi qoʻzgʻolon davrida Suriya harbiy kuchlari Anadanga kuchli artilleriya hujumlari uyushtirgan. Natijada, muxolifat ining ma’lumotlariga ko‘ra, Anadan shahrining deyarli barcha aholisi, taxminan 30 ming kishi, qochib ketishga majbur boʻlgan. Natijada, Reuters agentligining muxbiri Sulaymon al-Xolidiy Anadanni „arvoh shahar“ deya ta’riflagan. Amnesty International tashkiloti sun’iy yoʻldosh tasvirlarini e’lon qildi. Bu tasvirlar qoʻzgʻolon paytida Anadan shahri kuchli artilleriya hujumlariga duchor boʻlganini koʻrsatmoqda. 2017-yil 24-yanvar kuni Jabhat Fateh ash-Shom guruhi shaharni Ahror ash-Shom jangchilaridan tortib oldi. 2020-yil 16-fevralda shaharni Suriya arab armiyasi egallagan.

2024-yilgi Shimoli-gʻarbiy Suriya hujumi vaqtida Anadanni Suriya muxolif kuchlari egallab oldi.
 

Turkum:Simeon togʻi okrugi aholi punktlari
Imom al-Bahir masjidi

Imom al-Bahir masjidi – Iroqning Mosul shahrida joylashgan tarixiy masjid. 1259-yilda Zangiylar hukmdori Badriddin Lulu tomonidan foydalanishga topshirilgan. Bino bir necha marta qayta tiklangan, oxirgi rekonstruksiya 2022-yilda amalga oshirilgan.

 Qurilishi 
Masjidda Imom Husayn avlodlaridan biri boʻlmish Imom al-Bahirning qabri bor boʻlgan, namozxona yonida joylashgandi. Inshoot 1940-yilda qayta tiklangan. Asl binoning mehrobi 1940-yillarda qayta qurish paytida Iroq Milliy muzeyiga koʻchirilgan. Mehrob kamgakining yarim gumbazi muqarnas bilan bezatilgan. Namoz zalining balandligi gumbaz bilan hisoblanganda . Masjidning temir minorasi ham bor edi.

 Buzib tashlash 
2014-yilda masjid Iroq va Shom islomiy davlati tomonidan portlovchi moddalar yordamida vayron qilingan.
 

Turkum:Mosuldagi masjidlar
Turkum:Saljuqiylar masjidlari
Turkum:Osiyodagi 12-asr masjidlari
Turkum:IShID tomonidan vayron qilingan masjidlar
Turkum:Iroqdagi masjidlar
Sulton Murot II masjidi

Sulton Murat II masjidi (romanizatsiya qilingan: Džamija Sultan Murat II) – Chernogoriyaning Rožaje shahridagi eng katta masjid va mamlakatdagi eng katta masjid hisoblanadi. U 1450-yilda Usmonli imperiyasi sultoni Murod II tomonidan yaqin atrofdagi qal’a bilan bir vaqtda qurilgan. 2008-yilda qayta taʼmirlangan.

 Qayta taʼmirlash 
Dastlab, bu masjid 1450-yilda Rožajening anʼanaviy uylari bilan bir xil uslubda qurilgan, keyin esa 1967-yilda Islom Kengashi tomonidan rekonstruksiya qilingan. Masjid hovlisida 1854-yilda Xurshid posho Bagʻdodliy buyrugʻi bilan mashhur bosniyalik yozuvchi va adolat kurashchisi Muhammad Užičanin qabri ustiga turba (maqbara) qurilgan. U 1750-yilda Rožajening Balotići qishlogʻida yanicharlar tomonidan oʻldirilgan. Unga bagʻishlab yozilgan sheʼriy yozuv lavhada bu voqea tasvirlangan.

2005-yilda Serbiya va Chernogoriyadagi Turkiya elchisi Servet Oktem Sulton Murot II masjidini taʼmirlash uchun Rožaje munitsipaliteti raisiga 65 000 yevro taqdim qilgan.

 Yana qarang 

 Kučanska masjidi
 Hfz. Abdurahman Kujević

 

 

 Sasha-Abdulah Tolić prešao u Islam i preselio se iz Čačka u Rožaje
 Džematski iftor va haremu djamije Sultana Murata II va Rojajama
 U džamiji Sulton Murat II u Rožajama hutbu održao Ismail ef. Dacić
 Mukabela propraćena video loyihasi

Turkum:Chernogoriyadagi masjidlar
As-Sarrojiy masjidi

As-Sarrojiy masjidi – Iroqning Basra shahridagi Abu al-Xasib tumanida joylashgan qadimiy tarixiy masjid. As-Sarrojiy masjidi oʻzining qadimiy merosi va arxeologik meʼmorchiligi bilan ajralib turadi. Masjid YuNESKOning madaniy meros obyektlari roʻyxatiga kiritilgan.

2023-yil 14-iyulda fuqarolar va transport vositalari egalarining talablariga binoan, koʻcha oʻrtasidagi tirbandlik muammosini hal qilish maqsadida Abu al-Hasib koʻchasini kengaytirish uchun as-Sarrojiy masjidi buzib tashlandi. Bu qaror iroqliklar orasida katta bahsga sabab boʻldi va faollar hukumatni Iroq merosi va madaniyatini himoya qilmagani uchun tanqid qildilar. Shunday boʻlsa-da, masjidni qayta qurish boʻyicha takliflar mavjud.
 

Turkum:Basra tarixi
Turkum:Iroqdagi sobiq masjidlar
Turkum:Iroqdagi islom arxitekturasi
Turkum:Iroqdagi sunniy masjidlar
Turkum:Iroqdagi Usmoniylar masjidlari
Turkum:Iroqdagi gumbazli masjidlar
Al-Kavaz masjidi

Al-Kavaz masjidi — Iroqning Basra shahridagi masjid. Banu al-Abbos guruhi tomonidan 1514-yilda qurib bitkazilgan.
 

Turkum:Iroqdagi masjidlar
Turkum:1510-yillarda qurilgan masjidlar
Bavabiya

Bavabiya Suriyada joylashgan qishloq. Halabdan uzoqlikda, Damashq yoʻlidan esa taxminan uzoqlikda joylashgan.
 

Turkum:Simeon togʻi okrugi aholi punktlari
Asilbek Aliyev

Asilbek Aliyev (2009-yil 8-iyunda tugʻilgan) – oʻzbekistonlik futbolchi, Oʻzbekiston yoshlar terma jamoasi tarkibida hujumchi ampulasida toʻp suradi. Andijonning „Andijon“ jamoasi a’zosi.

 

 
 
 Asilbek Aliyev Transfermarkt saytida
 

Turkum:Yashayotgan insonlar
Turkum:Oʻzbekistonlik erkak futbolchilari
Turkum:Futboldagi erkak hujumchilar
Turkum:Ahmedov futbol klubi futbolchilari
Turkum:Oʻzbekiston Birinchi ligasi futbolchilari
Turkum:Oʻzbekiston yoshlar terma jamoasi futbolchilari
Al-Ajbal masjidi

Al-Ajbal masjidi (shuningdek, Al-Aqrab masjidi yoki Manavi Lajimning Al-Saghir masjidi)Guide to Heritage Mosques and Historical Mosques by the Sunni Endowment Office of Iraq, page 97 – Iroqning Basra shahridagi masjid. 150 dan ortiq namozxonni sigʻdira oladi. Masjid qurilishi 14-asr oxiriga borib taqaladi. Masjidning hozirgi arxitekturasi zamonaviy uslubda. Masjidga yogʻoch eshik orqali kirish mumkin. Namoz zalining uzunligi 7 metr, eni esa 15 metrGuide to Heritage Mosques and Historical Mosques by the Sunni Endowment Office of Iraq, page 97.
 

Turkum:Iroqdagi masjidlar
Turkum:Basradagi bino va inshootlar
Turkum:Iroqdagi gumbazli masjidlar
Abu Dulaf masjidi

Abu Dulaf masjidi – Iroqning Salohiddin muhofazasi Samarra shahridan taxminan shimoldagi tarixiy masjidجامع ابو دلف . Masajed Iraq. Retrieved January 4, 2018.. Masjid 10-abbosiy xalifasi Al-Mutavakkil tomonidan 859-yilda foydalanishga topshirilgan. Masjid va Samarra arxeologik shahri YuNESKOning Butunjahon merosi madaniy merosi roʻyxatiga kiritilgan.
 

Turkum:Iroqdagi masjidlar
Turkum:Iroqdagi sunniy masjidlar
Turkum:Abbosiylar arxitekturasi
Turkum:9-asr masjidlari
Ktesifon qamali

Ktesifon qamali 637-yilning yanvaridan mart oyiga qadar davom etgan boʻlib, Roshidun xalifaligi Qodisiya jangida Sosoniylar imperiyasini magʻlub etganidan koʻp oʻtmay sodir boʻlgan. Parfiya davridan buyon Fors imperiyasining poytaxti boʻlib kelgan Ktesifon shahrining qoʻlga olinishi musulmonlarning Eronni zabt etishidagi eng muhim voqealardan biri hisoblanadi. Bu gʻalaba musulmonlarning butun Mesopotamiyadagi hukmronligini mustahkamladi. Ushbu qamal chogʻida Roshidun qoʻshinining gʻalabasi Eron togʻligiga musulmonlarning keyingi bosqinlari uchun yoʻl ochdi.

 

Turkum:Roshidun xalifaligi ishtirokidagi janglar
Turkum:637
Bobul islom masjidi

Bobul islom masjidi — Yaponiyaning Tochigi prefekturasi Oyama shahridagi 4- va 50-yoʻl kesishmasida joylashgan masjid. Asosiy zalida bir vaqtning oʻzida 600 kishi namoz oʻqiy olishadi.
 

Turkum:Yaponiyadagi masjidlar
Turkum:Tochigi prefekturasidagi bino va inshootlar
Dibba jangi

Dibba jangi milodiy 632–634-yillar oraligʻida Ridda urushlari paytida hozirgi Birlashgan Arab Amirliklari (BAA) hududidagi Dibba shahrida boʻlib oʻtgan. Ushbu jang 10,000 kishining oʻlimi bilan bogʻliq boʻlib, urushda halok boʻlganlarning qabrlarini hanuzgacha shu hududda koʻrish mumkin.

 Al-Azd 
Sosoniylar imperiyasi zaiflashganida al-Azd shohlari Ummon yarim orolida asosiy siyosiy kuchga aylandi. Islom paygʻambari Muhammad Amr ibn al-Osni elchi sifatida ularning huzuriga yubordi. Amr Buraymiy hududi orqali oʻtib, paygʻambarning xabarini taqdim etdi, ammo hokim Muhammadning xabarini rad etdi. Amr ibn al-Os keyinchalik Nizvoda al-Azd podshosi Abduljulanda va uning ukasi Jayfarga paygʻambarning xabarini taqdim etdi. Aka-ukalar al-Azd qabilasining oqsoqollarini bir joyga toʻplashdi va islomni qabul qilishga rozi boʻlishdi.

Milodiy 630-yilda al-Azd Julanda bilan ittifoq tuzib, Sosoniylar hokimi Maskanga hujum qildi. Suhordagi Damsetjerd jangida Maskanning qoʻshinlarini magʻlub etdi va uni oʻldirdi. Barcha kumush va oltinlarini qoldirib, Sosoniylar mamlakatdan haydab chiqarildi. 632-yilda paygʻambar Muhammad vafot etgach, Abduljulanda xalifa Abu Bakrga qasamyod qilish uchun Madinaga yoʻl oldi. Abu Bakr ham uni mamnuniyat bilan qabul qildi.

 

 

 Ridda urushlari izohi
 Ridda urushlari xronologiyasi

Turkum:Roshidun xalifaligi ishtirokidagi janglar
Turkum:Ridda urushlari
Ad-Darah masjidi

Ad-Darah masjidi — Bahraynning Manama shahri Bilad al-Qadim shaharchasidagi eng qadimgi masjidlardan biri. Abu Anbara qabristoniga dafn etilgan shia musulmoni Shayx Ali Al-Baladiy al-Bahroniy tomonidan asos solingan.

 

Turkum:Bahrayndagi masjidlar
Turkum:Oʻrta Sharqdagi bino va inshootlar
Birinchi Dongola jangi

Birinchi Dongola jangi – 642-yilda musulmon Roshidun armiyasi va Mukurra hududidagi Sharqiy pravoslav nasroniylari boʻlgan nubiyaliklar oʻrtasida boʻlib oʻtgan jang. Roshidun qoʻshini raqiblaridan son jihatdan ustun boʻlishiga qaramay, magʻlubiyatga uchragan.

Mukurraliklarning gʻalabasi bilan yakunlangan ushbu jang arablarning Nubiyaga bostirib kirish bilan bogʻliq harakatlarini toʻxtatgan va 652-yilda Ikkinchi Dongola jangi yakuniga qadar ikki xalq oʻrtasida dushmanlik muhitinining yaralishiga sabab boʻlgan.

 Jang 
642-yilda Amr ibn al-Os amakivachchasi Uqba ibn Nafiy boshchiligida 20,000 otliqdan iborat qoʻshinini Mukurraga qarshi yubordi. Ular Mukurra poytaxti boʻlgan Dongolagacha yetib bordilar. Biroq kamdan-kam hollarda sodir boʻladigan voqea yuz berdi va arab qoʻshinlari magʻlubiyatga uchradi.

Tarixchi Balozuriyning soʻzlariga koʻra, musulmonlar nubiyaliklar bilan toʻqnash kelganlarida ularning qattiq qarshilik koʻrsatganini va ustlariga oʻqlar yogʻdira boshlaganini koʻrishdi. Arab qoʻshinlarining koʻpchiligi ushbu jangda jarohat olgan va urushdan koʻzlari koʻr holda qaytgan. Shu sababli, nubiyaliklar „koʻz qorachigʻini nishonga uruvchilar“ deb atalgan. Balozuriy, xalifa Umar hukmronligi davrida oʻzining Nubiyaga ikki marta borganligi qayd etilgan manbasidan iqtibos keltirib, shunday deydi: „Bir kuni ular bizga qarshi chiqib saf tortdilar. Biz qilich ishlatmoqchi boʻldik, lekin bunga ulgurmadik, ular bizga oʻq uza boshladilar va yuz ellik nafar kishining koʻzini koʻr qilib qoʻyishdi“.

Dongola jangida nubiyaliklar gʻalaba qozondi va bu jang VII asr oʻrtalarida Roshidun xalifaligi uchun kam uchraydigan magʻlubiyatlardan biri boʻldi. Oʻqchilarining oʻta aniq nishonga olishi va tajribali otliq qoʻshinlari Amr ibn Osni hayratda qoldirdi va uni Nubiyadagi qoʻshinlarini qaytarib olib ketishga majbur qildi.

 

 

 
 
 
 

Turkum:Roshidun xalifaligi ishtirokidagi janglar
Turkum:642
Kuvaya

Kuvaya Suriya janubida joylashgan qishloq. Maʼmuriy jihatdan Daraa muhofazasi tarkibiga kiradi. Daraadan gʻarbda, Yarmuk daryosining shimolidagi yonbagʻirlarda joylashgan. Suriya Markaziy Statistika Byurosi (CBS) maʼlumotlariga koʻra, 2004-yil aholini roʻyxatga olishda Kuvaya aholisi kishini tashkil qilgan.

 Tarixi 
 Usmoniylar davri 
1596-yilda Kuvaya Usmoniylar soliq roʻyxatlarida Havron qadasidagi Javlon Sharqiy nohiyasining tarkibida boʻlgani qayd etilgan. Qishloqda 8 ta xonadon va 2 nafar boʻydoqdan iborat musulmon aholi yashardi. Bugʻdoy (1500 akçe), arpa (900 akçe), yozgi ekinlar (200 akçe), echkilar va/yoki asalari uyalari (100 akçe) hamda vaqti-vaqti bilan olinadigan daromadlar (100 akçe) hisobidan 25 foizlik qatʼiy soliq stavkasi toʻlangan. Soliqning umumiy miqdori 2800 akçeni tashkil etgan.

1884-yilda amerikalik arxeolog Gottlieb Schumacher Kuvayani Yarmuk daryosi vodiysining shimoliy yonbagʻrida joylashgan „bir nechta loy va toshdan qurilgan qashshoq kulbalar“dan iborat joy deb taʼriflagan. Qishloq qisman badaviy boʻlgan Manazira qabilasiga tegishli edi. Ular bu yerda chodir qurib yashashar va qishloqdagi turar-joylardan oʻz gʻallalarini saqlash uchun omborxona sifatida foydalanishardi. Kuvayya atrofida anor bogʻlari, uzumzorlar, ekin maydonlari hamda xarobalar orasida joylashgan buloqlar bor edi. Schumacherning taʼkidlashicha, Manazira aholisi qishloq yerlariga „katta gʻayrat bilan ishlov berardi“. Ular qishloq atrofidagi qiyaliklarda arpa va bugʻdoy yetishtirar, qishloqqa yaqinroq joylarda hamda yaqin atrofdagi Vadi az-Zayyatin soyining quyilish joyida esa limon, uzum, anor va zaytun oʻstirardi.

 

 
 
 

 
 Kafer el Ma-map; 21K

Turkum:Daraa okrugi aholi punktlari
Turkum:Suriya qishloqlari
Gifu masjidi

Gifu masjidi yoki Bob al-Islom Gifu masjidi — Yaponiyaning Gifu prefekturasi Gifu shahridagi masjid.

 Tarixi 
Masjid qurilish 2007-yil 25-oktyabrda boshlangan va 2008-yil 30-iyunda yakunlangan. Umumiy qiymati 129 million yevro.

 Arxitekturasi 
Masjid 2 qavatli binoda Yaqin Sharq meʼmoriy uslubida oq boʻyoq bilan qurilgan. Umumiy maydoni 351 m2. Shuningdek, uning tarkibiga Musulmonlar madaniyati markazi va 135 million yeng qiymatidagi diniy maktab kiradi.

 Transport 
Masjidga Gifu stansiyasidan avtobusda borish mumkin.
 

Turkum:2008-yilda qurilgan masjidlar
Turkum:Gifudagi bino va inshootlar
Maariya

Maariya (shuningdek, Maari), boshqa nomi Umm Sharq, Suriya janubida joylashgan qishloq. Maʼmuriy jihatdan Daraa muhofazasi tarkibiga kiradi. Daraadan gʻarbda joylashgan. Suriya Markaziy Statistika Byurosi (CBS) maʼlumotlariga koʻra, 2004-yil aholini roʻyxatga olishda Maariya aholisi kishini tashkil qilgan.

2024-yil dekabridan Isroil nazorati ostida.

 Tarixi 
 Usmoniylar davri 
Maariya 1596-yilgi Usmoniylar soliq roʻyxatlarida Havron qadasidagi Javlon Sharqiy nohiyasining tarkibida boʻlgani qayd etilgan. Qishloqdagi 5 ta xonadonda musulmon aholi istiqomat qilgan. Aholi bugʻdoy (450 akçe), arpa (180 akçe), yozgi ekinlar (70 akçe), echkilar va/yoki asalari uyalari (50 akçe) uchun 25% qatʼiy soliq stavkasi toʻlagan. Bundan tashqari, vaqti-vaqti bilan keladigan daromadlarga ham 50 akçe soliq solingan. Jami 900 akçe miqdorida soliq undirilgan.

1884-yilda amerikalik arxeolog Gottlieb Schumacher Maariyani („M’arri“ deb yozgan) „aholi yashamaydigan, keng maydonli tarqoq xarobalar mavjud, biroq arxeologik qiziqish uygʻotadigan hech qanday qoldiqlar topilmagan joy“ deya taʼriflagan. Arxeolog yana shuni taʼkidladiki, mazkur joy Arqub ar-Rahvaning sharqida joylashgan boʻlib, Arqub ar-Rahva Injildagi taxminiy Argob deb hisoblangan. Ikkala joy ham bir tepalik ustida qurilgani qayd etilgan. „M’arri“ nomi yaqin atrofdagi gʻorsimon hududda, pistadoshlar oilasiga mansub daraxt tagida dafn etilgan musulmon avliyosiga tegishli boʻlgan. Mahalliy Manazira qabilasiga mansub badaviylar mazkur joy yonbagʻirlarida tamaki, don va sabzavotlar yetishtirardi.

 2024-yilgi Isroil bosqini 
2024-yil dekabr oyida Isroil Suriya hududiga yana bir bor bostirib kirdi. 19-dekabr kuni Isroil harbiy kuchlari Maʼariyadagi suriyalik dehqonlarga oʻz dalalariga kirishi uchun toʻsqinlik qilgani haqida xabar tarqaldi.

 

 

 
 

 
 Kafer el Ma-map; 21K

Turkum:Daraa okrugi aholi punktlari
Turkum:Suriya qishloqlari
Maaraba

Maaraba yoki Moraba Suriya janubida joylashgan qishloq. Maʼmuriy jihatdan Daraa muhofazasi tarkibiga kiradi. Daraadan sharqda joylashgan. Sharqda Bosra, shimolda Umm Valad, gʻarbda esa Gʻasm bilan chegaradosh.

2024-yil dekabr oyidan buyon shahar Isroil nazorati ostida.

 Tarixi 
1596-yilgi Usmoniylar soliq roʻyxatlarida qishloq nomi Maʼraba tarzida qoʻllangan va Havron sanjogʻining Bani Nasiyya nohiyasi tarkibiga kirgan. Qishloq aholisi 29 ta xonadon va 18 nafar boʻydoqdan iborat musulmonlar edi. Aholi qishloq xoʻjalik mahsulotlari uchun qatʼiy belgilangan 40% miqdoridagi soliq toʻlagan. Bu soliq bugʻdoy, arpa, yozgi ekinlar, echkilar, asalari uyalari va suv tegirmonidan olingan. Umumiy soliq miqdori akçeni tashkil etganHütteroth and Abdulfattah, 1977, p. 219..

Suriya Markaziy Statistika Byurosi (CBS) maʼlumotlariga koʻra, 2004-yil aholini roʻyxatga olishda Maaraba aholisi kishini tashkil qilgan.

 

 

 

 
 Map of town, Google Maps
 Bosra-map; 22M

Turkum:Daraa okrugi aholi punktlari
Gruaja Shqiptare

Gruaja Shqiptare – Albaniyada 1928-yildan 1939-yilga qadar faoliyat yuritgan ayollar tashkilotiBiographical dictionary of womenʼs movements and feminisms in Central, Eastern, and South Eastern Europe: 19th and 20th centuries. G – Reference, Information and Interdisciplinary Subjects Series. Central European University Press. .. Bu tashkilot davlat tomonidan qoʻllab-quvvatlangan ayollar huquqlari tashkiloti hisoblanib, ayollar huquqlari boʻyicha hukumat siyosatini ilgari surish vazifasini bajargan.

 Tarixi 
Umummilliy Gruaja Shqiptare tashkiloti tuzilishidan avval shu nom ostida bir nechta mahalliy ayollar huquqlari tashkilotlari faoliyat yuritgan. Albaniyada ayollar huquqlari harakati bir nechta shaharlik ziyoli ayollar, xususan, Sevasti Qiriazi va Parashqevi Qiriazi rahbarligida boshlangan edi, biroq bu harakat Birinchi jahon urushi sababli toʻxtab qolgan. Urushdan soʻng, Albaniya mustaqillikka erishgach, ayollar harakati qayta jonlandi. 1920-yilda shkoderlik Marie Çoba „Gruaja Shqiptare“ nomli mahalliy ayollar tashkilotini tuzdi. Keyinchalik shu nom ostida Korçë, Vlora va Tirana shaharlarida ham bir nechta mustaqil mahalliy tashkilotlar tashkil etildi. Garchi bu tashkilotlar bir xil nomda boʻlsa-da, ular bir-biridan mustaqil boʻlib, alohida-alohida faoliyat yuritgan.

Albaniya qiroli Zog I Albaniya ustidan nazoratni oʻz qoʻliga olgach, barcha siyosiy tashkilotlar, jumladan, mahalliy Gruaja Shqiptare ayollar tashkilotlari ham tarqatib yuborildi. 1928-yil oktyabr oyida esa barcha mahalliy tashkilotlarni birlashtirish maqsadida umummilliy ayollar tashkiloti tuzildi va unga ilgari mashhur boʻlgan Gruaja Shqiptare nomi berildi. Bu umummilliy tashkilot ilgari tarqatib yuborilgan barcha tashkilotlarni oʻz ichiga oldi, shuningdek, unda yangi boʻlimlarni ham tashkil etildi. Garchi bu tashkilotning asosiy vazifasi Qiroli Zog I siyosatini amalga oshirish boʻlsa-da, bu siyosat aslida radikal va ilgʻor davlat feminizmi edi. 1928-yilgi Fuqarolik kodeksi orqali ayollarga teng meros olish, ajrashish, taʼlim olish va mehnat qilish huquqlari taʼminlandi, shuningdek, majburiy nikohlar, haramlar va hijob taqiqlab qoʻyildi. Tashkilot qirolicha ona Sadije Toptani homiyligida faoliyat yuritgan, uning raisi esa shahzoda Senije Zogu boʻlgan.

 

Turkum:Hijob
Turkum:Yevropadagi feministik tashkilotlar
Turkum:Albaniyada asos solingan ayollar tashkilotlari
Al-Hojib

Al-Hojib — Suriya shimolidagi Halab muhofazasida joylashgan shaharcha. As-Safira shimolida joylashgan. Janubda Xanasser bilan chegaradosh. 2004-yil holatiga koʻra, Al-Hojibda kishi istiqomat qiladi.
thumb|left|Al-Hojib Al-Hojib nohiyasining maʼmuriy markazi.
 

Turkum:As-Safira okrugi aholi punktlari
Kumayri tarixiy tumani

Kumayri tarixiy tumani , Kumayri tarixiy-madaniy muzey-qoʻriqxonasi nomi bilan ham tanilgan, Gyumri shahrining eng qadimgi qismi boʻlib, oʻziga xos meʼmorchilik uslubiga ega. Bu hududda XIX–XX asrlarga oid mingdan ortiq binolar mavjud. Tuman Armanistonda va hatto butun dunyoda saqlanib qolgan shahar tipidagi haqiqiy arman meʼmorchiligi namunalariga ega boʻlgan kam sonli joylardan biri hisoblanadi. 1926 va 1988-yillarda sodir boʻlgan ikki kuchli zilzilaga qaramay, Kumayri tumanidagi deyarli barcha inshootlar saqlanib qolgan. Kumayri tarixiy mahallasi zamonaviy Gyumri shahrining markaziy va gʻarbiy qismini egallaydi.

 Tarixi 
left|thumb|Kumayridagi Orontid hududi, miloddan avvalgi V–II asrlar.
Bu hudud ilk bor miloddan avvalgi VIII asrga oid tarixiy Urartu yozuvlarida Kumayri nomi bilan tilga olingan. Tarixchilarning fikricha, yunon sarkardasi va yozuvchisi Ksenofont Qora dengizga qaytish yoʻlida Kumayri orqali oʻtgan, bu safar uning mashhur asari „Anabasis“da yozib qoldirilgan.
left|thumb|Muqaddas Najotkor cherkovi (1859–1873) tasvirlangan qadimgi Kumayri dioramasi
Kumayri 773-yilda arablar hukmronligiga qarshi Artavazd Mamikonyan boshchiligidagi qoʻzgʻolon haqida yozilgan da ham tilga olingan. Bu qoʻzgʻolon natijasida arman davlatchiligi tiklangan edi. Keyinchalik, ayniqsa, Bagratiylar sulolasi hukmronligi davrida va undan soʻng, Kumayri yaxshi qurilgan, zamonaviy shaharga aylandi va mintaqaning savdo markaziga aylandi.

1804-yilda, Rossiya–Eron urushi (1804–1813) boshlarida Rossiya qoʻshinlari Shirak hududi ustidan nazoratni qoʻlga kiritdi. Guliston shartnomasiga binoan, Kumayri rasman Rossiya imperiyasi tarkibiga kiritildi.

Rossiya hukmronligi davrida Kumayri Kavkazortidagi rivojlanayotgan shaharlardan biriga aylandi. 1829-yilda Rossiya–Turkiya urushi natijasida Usmoniylar imperiyasining hududlari, ayniqsa, Kars, Arzirum va Doğubayazıt shaharlaridan 3,000 atrofidagi arman oilalari Kumayri va uning atroflariga koʻchib kelib joylashdi.

 Galereya 

 

Turkum:Gyumri
Turkum:Armanistonda arxitektura
Turkum:Gyumri shahridagi turistik diqqatga sazovor joylar
Quba Mêrê Dîwanê

Quba Mêrê Dîvanê – dunyodagi eng katta yazidiylar ibodatxonasi. Armanistonning Armavir viloyatidagi Aknalich qishlogʻida joylashgan. Aknalich qishlogʻi Armaniston poytaxti Yerevandan 35 kilometr gʻarbda joylashgan. Qishloqda, shuningdek, 2012-yilda qad rostlagan sobiq Sovet Ittifoqining Ziyorat nomli ibodatxonasi ham mavjud.

 Arxitekturasi va ramziyligi 
left|thumb|293x293px|Quba Mêrê Dîwanêga kirish eshiklari
Ibodatxona 2019-yilning sentyabr oyida ochilgan, uning ochilish marosimida Armaniston Bosh vaziri oʻrinbosari va boshqa Armaniston rasmiylari ishtirok etgan.

Quba Mêrê Dîwanê ibodatxonasi Armanistonda ishlab chiqarilgan granit va Eron marmaridan qurilgan. Ibodatxonaning balandligi 25 metr boʻlib, markazdagi gʻishtli tomni oʻrab turgan yettita gumbazdan iborat, uning ichida seminariya va muzey mavjud. Ibodatxona Melek Tovus va Yazidiylik diniy taʼlimotining Yetti Farishtalariga bagʻishlangan. Melek-Tovus Yazidiylar muqaddas uchligini tashkil etuvchi eng muhim shaxs hisoblanadi. U panteonning barcha katta va kichik ilohiyliklarini boshqaradi. Melek-Tovus aslida Yazidiylar dinining mohiyati va maqsadidir.

Quba Mêrê Dîwanê ibodatxonasining eng baland gumbazi va uning atrofidagi yettita gumbaz farishtalar ramzi boʻlib, oltin quyoshli bezaklar bilan bezatilgan. Dizayn Iroqning shimoliy qismida joylashgan Yazidiylarning eng muqaddas ibodatxonasi Lalish ziyoratgohidan ilhomlanib yaratilgan. Ibodatxonaga yaqin joyda yazidiy qabristoni mavjud. IIbodatxona qarshisidagi haykal parkida Nobel mukofoti laureati Nadia Murod haykali, 1880-yillar oxirida Usmonlilarga qarshi kurashgan arman qoʻmondoni Andranik Ozanian sharafiga oʻrnatilgan haykal va Yazidiy quyoshi bilan oʻralgan Arman apostol xochi mavjud boʻlib, ular diniy totuvlikni ifodalaydi. Armaniston hukumatining ozchiliklar ishlari boʻyicha boʻlimi sobiq rahbari, etnograf Hranoush Kharatian ushbu loyihani Yazidiylarning dinlarini muassasalashtirishga qaratilgan kengroq urinishi sifatida koʻradi. Ushbu ibodatxona qurilishi orqali Yazidiylar uchun birinchi marotaba ruhoniy markaz tashkil etilgan.

 

Turkum:Yazidiylikning muqaddas joylari
Turkum:Kurdcha soʻzlar va iboralar
Turkum:Armavir viloyatidagi binolar va inshootlar
Banan (Suriya)

Banan — Halab muhofazasida joylashgan shaharcha. Shaharcha xuddi shu nomdagi nohiyaning maʼmuriy markazi hisoblanadi. As-Safira okrugi tarkibiga kiradi.
 Geografiyasi 
Shaharcha Sabxat al-Jabbulning janubi-gʻarbiy tomonida, dengiz sathidan 508 metr balandlikda joylashgan. Shaharcha Halabdan 23 km janubi-sharqda, poytaxt Damashqdan esa 282 km uzoqlikda joylashgan.
 Aholisi 
2004-yilgi aholini roʻyxatga olish maʼlumotlariga koʻra, Banan aholisi kishini tashkil qilgan boʻlib, ulardan nafari erkaklar, nafari esa ayollar edi.
 Transporti 
Shaharchada Halab xalqaro aeroporti joylashgan.
 

Turkum:As-Safira okrugi aholi punktlari
Hayit (ism)

Hayit ( — bayram, tantana) — kelib chiqishi arabcha boʻlgan erkaklar va xotin-qizlar ismi. Koʻp xalqlarda, jumladan, oʻzbeklarda keng tarqalgan.

 Taniqli shaxslar 

 Hayit Amin — Buxoro viloyatida faoliyat koʻrsatgan yirik qoʻrboshi;
 Hayitali Nizomiddinov — taniqli oʻzbek teatr aktyori. Doʻstlik ordeni sohibi;
 Hayitboy Ergashev — oʻzbekistonlik oʻqituvchi; Oʻzbekiston Respublikasi xalq oʻqituvchisi;
 Hayitgul Yoʻldosheva — oʻzbekistonlik oʻqituvchi; Oʻzbekiston Respublikasi xalq oʻqituvchisi;
 Hayitjon Alimova — oʻzbekistonlik para dzyudochi;
 Hayitmat Bogʻbekov — yogoch oʻymakori, Oʻzbekiston xalq ustasi;
 Hayitmurod Farmonov — sovet iqtisodchisi, davlat va siyosat arbobi;

 Familiyalar 

 Hayitov
 Hayitova

 

Turkum:Oʻzbekcha uniseks ismlar
Hayot (ism)

Hayot ( — yashash, mavjud boʻlish, tiriklik yoki — devor; hovliga tutash bogʻcha) — kelib chiqishi arabcha boʻlgan erkaklar va xotin-qizlar ismi. Koʻp xalqlarda, jumladan, oʻzbeklarda keng tarqalgan.

 Taniqli shaxslar 

 Hayot Gʻafforov — oʻzbek davlat arbobi;
 Hayot Naimov — aktyor, rejissyor Oʻzbekiston xalq artisti;
 Hayotxon Ortiqboyeva — oʻzbekistonli deputat, Oʻzbekiston Oliy Majlisi Senati aʼzosi.

 Familiya 

 Hayotov
 Hayotova

 

Turkum:Oʻzbekcha uniseks ismlar
AFC U-16 Osiyo chempionati 2020

2020-yilgi AFC U-16 chempionati – Osiyo Futbol Konfederatsiyasi (AFC) tomonidan har ikki yilda bir marta oʻtkaziladigan, Osiyoning 16 yoshgacha boʻlgan erkaklar milliy terma jamoalari uchun tashkil etiladigan xalqaro yoshlar futbol musobaqasining 19-nashri boʻlishi kerak edi. Musobaqa 2019-yil 17-sentyabrda AFC tomonidan mezbon sifatida tayinlangan Bahraynda oʻtkazilishi rejalashtirilgan edi. Dastlab 2020-yil 16-sentyabrdan 3-oktyabrgacha boʻlib oʻtishi moʻljallangan chempionat COVID-19 pandemiyasi tufayli ikki marta keyinga qoldirildi.

AFC 2021-yil 25-yanvarda turnirning bekor qilinganini eʼlon qilgan va 2023-yilgi AFC U-17 Osiyo kubogi mezbonligi huquqini Bahraynga berdi.

Dastlab, turnirning eng yaxshi toʻrtta jamoasi AFC vakillari sifatida 2021-yilda Peruda oʻtkazilishi rejalashtirilgan U-17 Jahon chempionatiga yoʻllanma olishi kerak edi. Biroq, davom etayotgan COVID-19 pandemiyasi tufayli 2021-yilgi U-17 Jahon chempionati ham bekor qilindi. 2023-yilgi FIFA U-17 Jahon chempionatiga mezbonlik huquqi hamon Peruda saqlanib qolmoqda.

Ushbu musobaqa 16 yoshgacha boʻlganlar oʻrtasidagi oxirgi turnir boʻlishi kutilgan edi, chunki AFC 2023-yildan boshlab turnirni 16 yoshdan 17 yoshgacha boʻlgan oʻyinchilar uchun oʻtkazishni taklif qilgan. Yaponiya amaldagi chempion edi.

 Saralash 

Saralash bosqichi 2019-yil 14-22-sentyabr kunlari oʻtkazilgan. Bahrayn mezbon sifatida avtomatik ravishda saralangan holda, saralash bosqichida ham ishtirok etgan.

 Saralangan jamoalar 
Quyidagi 16 ta jamoa final turniriga yoʻllanma olgan.

 Jamoa Sifatida saralanganUmumiy ishtirok Eng yaxshi natija Mezbon 8 (1988) 4 (2018) 9 (2002, 2018) 12 (2008) 11 (1985, 1988) 11 (1990) 8 (1990) 15 (1992, 2004) 7 (2010, 2014, 2018) 12 (2010, 2014) 16 (1994, 2006, 2018) 15 (1986, 2002) 6 (2002) 7 (1990) 10 (2012) 11 (1996, 2000)

 Qur’a 
Final turnirining qur’a tashlash marosimi 2020-yil 18-iyun kuni Malayziya vaqti bilan (UTC+8) soat 14:30 da Kuala Lumpurdagi AFC qarorgohida oʻtkazilgan. 16 ta jamoa toʻrtta guruhga boʻlindi, har bir guruhda toʻrttadan jamoa boʻldi. Jamoalar 2018-yilgi AFC U-16 chempionatining final turniri va saralash bosqichidagi natijalari asosida saralangan. Mezbon Bahrayn avtomatik ravishda saralanib, qur’a tashlashda A1 oʻrniga joylashtirilgan.

1-savat2-savat3-savat4-savat

+ Yakuniy qur’a (turnir bekor qilinishidan oldin)A guruhiB guruhiC guruhiD guruhi

 

 
 , the-AFC.com
 AFC U-16 Championship 2020, statistika.the-AFC.com sayti

2020
Turkum:AFC U-16 Osiyo chempionati 2020
Python Software Foundation

Python dasturiy taʼminot fondi (PSF) 2001-yil 6-martda ishga tushirilgan Python dasturlash tilini, yaratish va targʻib qilishga bagʻishlangan notijorat tashkilotdir. Jamgʻarmaning vazifasi Python hamjamiyatini rivojlantirishdan iborat boʻlib, Python hamjamiyatidagi turli tadbirlar, jumladan, yirik Python amallarini ishlab chiqish, intellektual mulkni boshqarish, ishlab chiquvchilar konferensiyalarini tashkil etishdan iborat boʻlib, PyCon va mablagʻ olish uchun javobgardir.

Python dasturiy taʼminot fondi 2005-yilgi nufuzli Computerworld Horizon mukofotini „ eng zamonaviy“ texnologiyalar uchun qoʻlga kiritdi.

 

 
Python Software Foundation

Turkum:Dasturlash
Turkum:Informatika
Turkum:Notijorat tashkilotlar
Oggy and the Cockroaches

Oggy and the Cockroaches (tarjimasi „Oggy va Tarakanlar“) – Fransiya animatsion televizion seriali. Yaratuvchisi Jean-Yves Raimbaud boʻlib, ushbu multserial France 3 telekanalida namoyish etilgan.

 Qahramonlar 

 Oggy – koʻk mushuk.
 Dee Dee – semiz tarakan.
 Marky – baland tarakan.
 Joey – kichkina binafsha tarakan.
 Jack – yashil mushuk.
 Bob – jigarrang buldog va Oggyning qoʻshnisi.
 Olivia – oq mushuk va Oggyning qiz doʻsti.
 Monica – Oggyning egizak opasi.
 Lady K – och sariq tarakan.
 Pit – kuchli kulrang it.
 Bobette – Bobning qizi.

 Filmlar 

 

 

 
 

 
Turkum:Fransiya teleseriallari
Turkum:Animatsion teleseriallar
Turkum:1990-yillar teleseriallari
Turkum:1990-yillar animatsion teleseriallari
Turkum:2000-yillar teleseriallari
Turkum:2000-yillar animatsion teleseriallari
Turkum:2010-yillar teleseriallari
Turkum:2010-yillar animatsion teleseriallari
Ikkinchi Dongola jangi

Ikkinchi Dongola jangi yoki Dongola qamali – 652-yilda Roshidun xalifaligining dastlabki arab qoʻshinlari va Mukurra qirolligi oʻrtasida kechgan harbiy toʻqnashuv. Jang musulmonlarning Nubiyaga yurishlariga yakun yasadi, musulmon dunyosi va nasroniy xalqi oʻrtasida tarixiy savdo va tinchlik aloqalarini oʻrnatdi. Natijada, Mukurra keyingi 500 yil davomida Nubiyada hukmronlik qilgan kuchga aylandi.

 Tarixi 
Mukurra qirolligi va Roshidun xalifaligining Misr viloyati oʻrtasidagi munosabatlar 642-yilda boʻlib oʻtgan Birinchi Dongola jangidan keyin yomonlashgan. Arablar magʻlub boʻlgach, Nubiyadan ortga chekinishdi va 645-yilga kelib bir oz muddat tinchlik oʻrnatildi. XIV asrda yashagan Arab-Misr tarixchisi al-Maqriziyning yozishicha, Mukurra oʻrtada tuzilgan sulhni buzgan. Shundan soʻng, Misrning ikkinchi hokimi Abdulloh ibn Saʼd Mukurrani boʻysundirish uchun yurish boshlagan. Bu vaqtda shimoliy va markaziy Nubiya Mukurra qiroli Qalidurut ostida birlashgan edi.

Arxeologik topilmalar Dongola VII asrda mustahkam shahar boʻlganligini koʻrsatadi. Shahar devorlarining balandligi kamida , poydevor qismining kengligi , minoralar bilan mustahkamlangan edi. Minoralarining kengligi 6 metr. Shimoliy devorida yana 2 ta minora bor edi. Biroq ushbu minoralar 652-yilda sodir boʻlgan qamaldan keyin qurilgan boʻlishi mumkinPurton, pp. 45–46..

 

Turkum:Roshidun xalifaligi ishtirokidagi janglar
Turkum:652
Rasm an-Nafl

Rasm an-Nafl Halab muhofazasining as-Safira okrugi tarkibidagi qishloq. Halab shahri chekkasida joylashgan.

2004-yilgi Suriyada aholini roʻyxatga olish maʼlumotlariga koʻra, qishloq aholisi kishini tashkil qilganمكتب الأمم المتحدة لتنسيق الشؤون الإنسانية: التجمعات السكانيّة السوريّة، التعداد السكاني العام 2004. تاريخ الولوج 18 أيّار/ مايو 2013.

Suriya fuqarolar urushi davomida isyonchilar tarafdori boʻlgan faollar Rasm an-Nafl qishlogʻida 208 nafar tinch aholi halok boʻlganini ta’kidlashdi. Ular Suriya hukumati, Livan Hizbullohi va Liva Abu al-Fazal al-Abbos guruhlarini 2013-yil 22-iyun kuni qishloqqa bostirib kirishda va qotilliklarni sodir etishda ayblashdiموقع الجزيرة نت، 2013. ناشطون: النظام يرتكب مجزرة بريف حلب . تاريخ الولوج 24 تموز 2013..
 

 
 https://web.archive.org/web/20170210042432/http://www.suriyehaberajansi.com/hizbullahin-rasm-al-nafl-katliami-191-sivil-vahsice-katledildi--181h.htm
 https://sn4hr.org/public_html/wp-content/pdf/english/shia'a-en.pdf
Turkum:As-Safira okrugi aholi punktlari
Usoma bin Zayd yurishi

Usoma ibn Zayd yurishi dastlabki musulmon xalifaligi tomonidan Usoma ibn Zayd boshchiligida 632-yilning iyun oyida amalga oshirilgan harbiy yurish boʻlib, musulmon qoʻshinlari Vizantiya imperiyasining Suriya hududiga bostirib kirganGil, A history of Palestine, 634-1099, p. 31.. Ushbu yurish Mu’ta jangidan uch yil oʻtib amalga oshirilgan.

Vidolashuv hajidan soʻng islom paygʻambari Muhammad Usoma ibn Zaydni Vizantiya imperiyasiningBalqa hududiga amalga oshiriladigan yurishga qoʻmondon etib tayinladi. Muhammad Usomani Mu’ta jangida shahid boʻlgan musulmonlar, jumladan, Usomaning otasi va Muhammadning asrab olgan oʻgʻli Zayd ibn Horisaning oʻlimi uchun qasos olish uchun Suriyaga yubordi.

Usoma ibn Zaydning yurishi muvaffaqiyatli yakunlandi va uning qoʻshini Vizantiya hududiga muvaffaqiyatli bostirib kirgan birinchi musulmon kuchga aylandi. Shu tariqa Levant hamda Misrning musulmonlar tomonidan zabt etilishi uchun yoʻl ochildi. Har ikkala muvaffaqiyatli yurishlar ham Usoma ibn Zaydning hayotlik davrida amalga oshirilgan.

 

Turkum:Roshidun xalifaligi ishtirokidagi janglar
Turkum:632
Ablah

Ablah — Suriya shimoli-gʻarbida, Halab muhofazasi shimolida joylashgan qishloq. Qishloq Aqil togʻlari bilan oʻralgan vodiyda, Shahba suv omboridan shimoli-sharqda, Axtarindan janubda, Halab shahridan esa deyarli shimoli-sharqda joylashgan.

Qishloq maʼmuriy jihatdan Azaz okrugining Axtarin nohiyasi tarkibiga kiradi. Qishloqdan shimoli-gʻarbda Tall Tana, janubi-sharqda esa Hezvan joylashgan. 2004-yilgi aholini roʻyxatga olish maʼlumotlariga koʻra, Ablah aholisi 517 kishini tashkil qilgan.

 

Turkum:Halab muhofazasi aholi punktlari
Haritan

thumb|250px|left|Simeon togʻi okrugining Huraytan nohiyasi maʼmuriy markazi Huraytan.
Haritan (shuningdek Huraytan yoki Hreitan) Suriya shimolida joylashgan shaharcha. Maʼmuriy jihatdan Halab muhofazasining Simeon togʻi okrugi tarkibiga kiradi. Halabdan shimoli-gʻarbda joylashgan. Shimolda Ratyan, Bayanoun va Mayer, gʻarbda Anadan, Yaqid al-Adas, janubda Kafr Hamrah, sharqda esa Shayx Najjar bilan chegaradosh.

Suriya Markaziy Statistika Byurosi (CBS) maʼlumotlariga koʻra, 2004-yil aholini roʻyxatga olishda Haritan aholisi kishini tashkil qilganGeneral Census of Population and Housing 2004 . Syria Central Bureau of Statistics (CBS). Aleppo Governorate. .
 

Turkum:Simeon togʻi okrugi aholi punktlari
Turkum:Suriya shaharchalari
Al-Ehson masjidi

Al-Ehson masjidi – Vyetnamning An Giang provinsiyasi An Phu shaharchasidagi masjid.

 Tarixi 
Masjid 1937-yilda aholisi asosan musulmon tyamlardan iborat boʻlgan qishloqda qurilgan. 1992-yilda taʼmirlangan.

 Arxitekturasi 
Masjid bir qavat. Shuningdek, bitta mezonindanni ham mavjud. Ichki qismi qandillar va tosh ustunlar bilan bezatilgan. Masjid binosi majmuasi yonida |musulmonlar qabristoni bor.

 

Turkum:1937-yilda qurib bitkazilgan masjidlar
Turkum:Vyetnamdagi masjidlar
Heliopolis jangi

Heliopolis yoki Ayn Shams jangi 640-yilda arab musulmon qoʻshinlari hamda Vizantiya kuchlari oʻrtasida Misr nazoratini qoʻlga olish uchun kechgan hal qiluvchi jang. Bu jangdan keyin bir nechta kichik toʻqnashuvlar boʻlib oʻtgan boʻlsa-da, aynan shu jang Vizantiya hukmronligining Misrdagi taqdirini hal qilib berdi va musulmonlarning Vizantiyasi Afrikasidagi Eksarxatini zabt etishiga yoʻl ochdi.

 Islom fathlari haqida maʼlumot 
632-yil 8-iyunda paygaʼmbar Muhammad vafot etgach, islom butun Arabiston yarim orolini amalda birlashtirgan edi. Keyingi 12 yil ichida dastlabki ikki xalifa hukmronligi ostida Islom xalifaligi vujudga keldi va bu xalifalik Sosoniylar imperiyasining barcha hududlarni va Vizantiya imperiyasining sharqiy hududlarini qoʻlga kiritdi. Musulmon xalifaligi kengayishda davom etdi va VIII asr boshlariga kelib, gʻarbda Atlantika okeanidan sharqda Markaziy Osiyoga qadar kengaydi.

Birinchi xalifa Abu Bakr hukmronligi davrida yangi islom davlatining qulashiga sabab boʻladigan tartibsizliklar va qoʻzgʻolonlarning oldini olish uchun kuch ishlatildi va Sosoniylar imperiyasi hududiga dastlabki bosqinlar uyushtirildi. Ammo qoʻshni imperiyalarga qilingan har tomonlama hujum ikkinchi xalifa Umar boshqaruvi ostida amalga oshirildi. Mintaqaning ikki anʼanaviy asosiy kuchi Vizantiya va Sosoniylar imperiyasi 20 yildan ortiq davom etgan toʻqnashuvlarda bir-birini izdan chiqargan edi. 630-yillarga kelib, Sosoniylar Fors imperiyasi fuqarolar urushiga botgan, Vizantiya esa yoshi oʻtgan imperator Herakleios boshchiligida eski raqibiga qarshi kurashda ishchi kuch va resurslarini yoʻqotib, yangi qayta zabt etilgan sharqiy viloyatlarida hokimiyatini tiklashga qiynalayotgan edi. Ikki davlat shu tariqa jiddiy ichki tartibsizliklar girdobida edi va shu sababli ham musulmon yerlarining kengayishini toʻxtata olmadi, ularning birinchi zarbalaridan oʻzlarini tiklay olmadi. Biroq xalifa Umarning boshidanoq Sosoniylar va Vizantiya imperiyalarini zabt etishni maqsad qilganligi yoki faqatgina ularni bostirishga harakat qilib, imperiyaning zaifligini sezgach, toʻliq hujumga oʻtganligi nomaʼlum.

 

Turkum:Roshidun xalifaligi ishtirokidagi janglar
Turkum:Vizantiya imperiyasi janglari
Turkum:640
Ahras

Ahras (shuningdek Ehras, Ihras, Ahrez yoki Ehrez) — Suriya shimoli-gʻarbida, Halab muhofazasi shimolida joylashgan qishloq. Maʼmuriy jihatdan Azaz okrugining Tell Rifaat nohiyasi tarkibiga kiradi. 2004-yilgi maʼlumotlarga koʻra, qishloq aholisi kishini tashkil qilgan. Gʻarbda Kafr Naya, shimolda Tell Rifaat, shimoli-sharqda Herbel, sharqda Maarat Umm Havsh, janubi-sharqda Tell Qarah, janubda esa Tell Jabin bilan chegaradosh.
 

Turkum:Halab muhofazasi aholi punktlari
Jazraya

Jazraya (shuningdek Jazraaya) Suriya shimolida joylashgan qishloq. Maʼmuriy jihatdan Halab muhofazasining Simeon togʻi okrugi tarkibiga kiradi. Suriya Markaziy Statistika Byurosi (CBS) maʼlumotlariga koʻra, 2004-yil aholini roʻyxatga olishda Jazraya aholisi kishini tashkil qilganGeneral Census of Population and Housing 2004 . Syria Central Bureau of Statistics (CBS). Aleppo Governorate. .
 Tarixi 
Zamonaviy Jazrayani 19-asr oxirlarida Furot vodiysidagi Uqaydat badaviylarining bir tarmogʻi hisoblangan Al Bu-Layl arab qabilalari oʻzlashtirgan. Qabila a’zolari bu hududga taxminan 1860-yillarda chorvador va choʻpon qiyofasida kirib kelishgan. Biroq, ehtimol 19-asrning soʻnggi oʻttiz yilida ular Jazraya va uning atrofidagi bir necha qishloqlarga oʻrnashib, dehqonchilik bilan shugʻullana boshlashgan.

Taxminan 1890-yilda Jazraya shayxi Hoji Mustafo ash-Shvatiyya Usmoniylar hokimiyatini qoʻllab-quvvatlash orqali oʻzining Al Bu-Layl qabilasining eng nufuzli yetakchisi boʻlishini taʼminladi. Shayx 1918-yilda Usmoniylar Suriyadan haydab chiqarilgandan soʻng va Fransiya mandati oʻrnatilganidan keyin ham mintaqadagi shayxlar orasida oʻz nufuzini saqlab qoldi. Shayxning oʻgʻillari mustaqil Suriya davrida (1946-yildan keyin) ham XX asrning oʻrtalarigacha qishloqda muhim yer egalaridan boʻlib qolishdi.
 

 

Turkum:Simeon togʻi okrugi aholi punktlari
Turkum:Usmoniylar Suriyasida 19-asrda asos solinganlar
Turkum:19-asrda asos solingan aholi punktlari
Ein at-Tal

Ein at-Tal lageri yoki Handarat lageri Handarat qishlogʻi yaqinida joylashgan boʻlib, maydonni egallagan falastinlik qochqinlar istiqomat qiladigan lager. Lager Halabdan shimoli-sharqda joylashgan. Urushdan oldingi davrda lagerdagi aholi soni 7000 nafarga yaqin edi. Halab jangi paytida lagerning barcha aholisi koʻchirib yuborildi. Lager esa jiddiy shikastlandi.
 

Turkum:Halab muhofazasi aholi punktlari
Turkum:Suriyadagi falastinlik qochqinlar lagerlari
Turkum:Suriyada 1962-yil asos solinganlar
Turkum:1962-yilda asos solingan aholi punktlari
Husayd jangi

Husayd jangi – milodiy 633-yilda al-Qaʼqo ibn Amr at-Tamimiy boshchiligidagi Roshidun xalifaligining nasroniy arab va sosoniy qoʻshinlariga qarshi boʻlib oʻtgan jang. Roshidun qoʻshini hal qiluvchi jangda ittifoqchi kuchlar armiyasini magʻlub etgan, jangda ishtirok etgan barcha ittifoqchi qoʻshin qoʻmondonlari halok boʻlgan.

 Jang 
Al-Qaʼqo qoʻshinlari Husaydda Zarmahr bilan, Abu Laylo esa Xanafisda Ruzbih bilan uchrashganda, Qaʼqo darhol oʻz qoʻshinlariga oldinga harakatlanishga buyruq berdi. Biroq Xolidning koʻrsatmasi boʻyicha bu ish dushman kuchlari bilan uchrashganda amalga oshirilishi kerak edi. Zarmahr bunga javoban darhol Abu Laylo qoʻshinlari tomonidan toʻsib qoʻyilgan Ruzbihdan yordam soʻradi va undan Abu Layloga qarshi jang qilish oʻrniga oʻz qoʻshinlarini qoʻllab-quvvatlashini iltimos qildi. Zarmahrni shaxsan Qaʼqoning oʻzi, Ruzbihni esa Ismoh oʻldirdi. Shundan soʻng, musulmonlar hujumga oʻtishdi. Forslar va ularning ittifoqchilari esa Xanafisga chekinishga majbur boʻlishdi.

 

Turkum:Roshidun xalifaligi ishtirokidagi janglar
Turkum:633
Kafr Hamrah

Kafr Hamrah (shuningdek Kfar Hamra) Suriya shimolida joylashgan qishloq. Maʼmuriy jihatdan Halab muhofazasi tarkibiga kiradi. Halabning shimoli-gʻarbiy chekkasida joylashgan. Shimolda nohiya maʼmuriy markazi Huraytan, shimoli-gʻarbda Anadan, gʻarbda esa Maarrat al-Atiq va Babis bilan chegaradosh. Suriya Markaziy Statistika Byurosi (CBS) maʼlumotlariga koʻra, 2004-yil aholini roʻyxatga olishda Kafr Hamrah aholisi kishini tashkil qilganGeneral Census of Population and Housing 2004 . Syria Central Bureau of Statistics (CBS). Aleppo Governorate. .

Oʻtmishda qishloqda juda goʻzal binolar mavjud boʻlib, bir nechta badavlat oilalar shu qishloqda istiqomat qilardi. Qishloqda qurilgan villalar Rim uslubidagi hashamatli inshootlar boʻlgan. Oʻsha vaqtlar istiqomat qilgan oilalar koʻchmas mulk sohasida ishlagan. Hududda bir qancha kompaniyalar va sanoat muassasalari ishlagan.
 

Turkum:Simeon togʻi okrugi aholi punktlari